У 2000 годзе музею было прысвоена званне “народны”, а імя стваральніцы цяпер можна знайсці ў энцыклапедыі “Хто ёсць хто ў Беларусі”. На жаль, стан здароўя не дазволіў Алене Пятроўне займацца любімай справай, і з 2003 года кіраўніком стала Ніна Мікалаеўна Шавель, чалавек адказны, творчы, зацікаўлены. Таму работа ў музеі працягваецца: праводзяцца экскурсіі, адбываюцца новыя сустрэчы, вечарыны, нараджаюцца новыя формы дзейнасці вучняў. Музей аддае свае пакоі для правядзення фрагментаў урокаў, выхаваўчых мерапрыемстваў. Не спынена работа і па назапашванні экспанатаў, адкрыцці новых экспазіцый.